SAMPUNG LINGGO MATAPOS ANG PAGLAYA NI DENISE
County Emergency.
May nakawan sa North Terracina Drive sa Dublin.
Nando'n sila ngayon.
DUBLIN, CALIFORNIA 40 MILES MULA SA VALLEJO
Nagtatago ako sa banyo ngayon.
Nilalabanan sila ng asawa ko.
Kinuha nila ang anak ko.
Sabihin mo sa 'kin, okay? Ilang tao?
Madilim, di talaga kami makakita.
May laser light na nakatutok sa amin.
Gusto nilang tumalikod kami. Nasa kama kami.
Okay.
Tinatawag ako ng asawa ko.
Tumakas na siya!
Tumakas siya.
Dumating ako sa lugar, at dahil sa 911,
nalaman ko na may pamilyang nakatira dito sa loob.
Nagkaro'n ng home invasion robbery.
Puno ng dugo 'yong asawa, tinatakpan niya ng basahan ang mukha niya.
Sinabi niyang ligtas ang anak niya,
at tumakbo ang suspect sa likod-bahay.
Habang naghahanap kami sa likod, nakakita kami ng zip ties at duct tape.
At sinigurado naming ilagay sa evidence bag.
Alam naming naka-all black ang suspect,
at posibleng tumalon siya sa bakod na 'to.
Nagsimulang bumalik ang aso dito sa lugar na 'to,
pero mahabang milya ng bukirin 'to,
kaya't magiging mahirap siyang makita.
Sino ang suspect na 'to? Bakit siya nandito?
Bakit niya pinili ang bahay na 'to?
Ano'ng gusto niya sa bahay na 'to?
PAMILYA
Lumapit sa 'kin ang anak.
Sabi niya, "May telepono sa counter."
"Tingin ko iniwanan niya 'yon."
No'ng nahanap namin 'yong may-ari ng number,
babae ang sumagot sa telepono.
At tinanong ko siya kung alam niya kung kanino 'yong number,
at sabi niya, "Alam ko. 'Yan ang numero ng anak ko."
Ibinigay niya ang pangalan…
Matthew Muller.
Dati siyang Marine.
Nagtapos sa Harvard Law.
May nakita kaming lumang reports
na suspect siya sa ilang sexual batteries at mga attempted rape.
Kaya't naghinala ako sa insidente sa Dublin,
ang intensyon niya ay itali ang mga magulang sa bahay
at gahasain ang 22 taong gulang nilang anak.
Sinabi namin sa nanay ang isang bagay na inosente.
"Gusto namin 'to ibalik sa kanya. Alam mo ba nasaan siya?"
Sabi niya, "Nand'on sa cabin ko sa South Lake Tahoe."
'Yong South Tahoe, vacation spot 'yon.
na nasa 140 milya na hilaga ng location namin.
Di kami sigurado kung nando'n pa siya.
Kaya kailangan naming makarating doon bago niya malaman
at makatakas.
Tumawag ang sergeant ko, at sinabi niya,
sabi niya pupunta kami sa South Lake Tahoe para arestuhin
ang may kinalaman sa nakawan sa Dublin.
Gusto mo bang sumama sa 'min?
Ito ang unang kaso ko bilang detective.
At sabi ko, "Oo, gusto ko. Sasama ako."
Ito na, 'yong kasunod.
Iniisip ko,
"Ano'ng mangyayari?"
Mga ambush, barikada. May mga baril ba siya?
Ayaw naming gumawa ng ingay. Sinigurado naming tahimik kami.
Gusto naming magulat namin siya.
-Search warrant! -May search warrant kami!
Nakabukas ang pinto sa kaliwa. Search warrant!
Sandali!
-Clear. -Clear.
Lumabas kayo sa likod. Tingnan n'yo sa likod. Nasa likod sila.
Pagkatapos…
Bumalik kayo!
Papasok kami ulit sa loob!
Nakita kong pinoposasan si Muller.
Tahimik lang siya, kalmado. Walang emosyon.
Sabi ko, "Kukunan kita ng litrato."
Normal lang siya kung titingnan.
Parang ordinaryong Amerikanong lalaki.
Pumasok ako ulit sa bahay.
Ang kalat.
Ang amoy…
Ano'ng magandang salita? Luma.
No'ng naghahalughug kami,
nakakakita kami ng mga bagay na nag-uugnay sa kanya sa krimen.
Nakakita kami ng mga zip tie at duct tape.
Katulad no'ng iniwan niya sa bahay sa Dublin.
Mga laruang baril na pininturahan.
Isa do'n, may laser na nakakabit.
Sa Dublin, ginising niya ang mga biktima ng laser na nakatutok sa mukha nila.
Unti-unti nang lumilinaw ang lahat.
Pero habang nakatayo ako sa bahay na 'to…
napansin kong nakatakip ang mga bintana.
Naramdaman kong may iba pang nangyayayri dito.
Sobrang dumi ng kuwarto.
At naramdaman ko na may iba pang nangyari dito.
Sa banyo, may bote ng NyQuil, may syringe.
Sa utak mo, may nagsasabing,
"Kakaiba 'to at hindi 'to tama."
At natagpuan namin ang isang nakaw na sasakyan.
White Mustang 'to.
Na may ID ni Matthew Muller sa loob.
Nakabukas ang GPS at naro'n lahat ang iba't ibang address.
Bakit siya nagpunta sa mga lugar na 'to? At sino'ng kasama niya?
Sa trunk,
nakakita ako ng parang parte ng katawan,
na nakasuot ng itim.
Isang blow-up doll 'yon.
Ginawa para magmukhang…
gusto niyang mapagkamalang tao 'to.
Di ko alam kung saan niya 'to ginagamit,
pero nakakatakot.
At pagkatapos nakakita kami ng nylon belt.
May goggles sa bulsa,
na naka-duct tape ang mata.
Habang hinihila ko 'to, may nakita 'kong hibla ng buhok na blonde.
Diyos ko.
Kanino ang buhok na 'to?
Sa tingin ko hindi 'to basta binigay lang.
Buhay pa ba siya? Patay na ba siya?
Kailangan naming malaman kung kanino ang buhok na 'to.
Pagdating ng June 2015…
wala na ako sa sarili.
Natatakot dahil nasa paligid lang ang mga kidnapper.
Nag-aalala pa rin kami kung makakasuhan kami
at aakusahan ng panloloko.
Nakatira kami ni Denise sa mga magulang namin, o sa mga kaibigan…
Pakiramdam namin tumatakas kami, parang nagtatago.
HULI KA NA
Binuksan ko ang Facebook ko at binaha ako ng verbal abuse.
ISA KANG PEKE AT SANA PAGBAYARAN MO ANG GINAWA MO
At habang binabasa ko 'to…
sobrang akong naiinis.
Ibig kong sabihin…
sobrang nakakainsulto.
'Yong naniniwala ang mga tao na ganitong klaseng tao ako
na ilalagay ang pamilya ko sa ganitong sitwasyon.
Na gagawa ako ng malaki, at komplikadong kasinungalingan,
na hindi ko alam kung para saan.
Nakakasakit ng damdamin.
Di ako makapagtrabaho. Sobrang na-trauma para magtrabaho.
Di ko alam kung papayagan kaming bumalik kung gusto namin,
dahil mga manloloko kami.
NANGYARI BA TALAGA 'TO?
WALANG EBIDENSIYA ISANG PANLOLOKO
NANGYARI BA TALAGA 'TO?
Nagtatrabaho ng walang kapaguran ang aming mga abogado
para ipahanap sa pulis at FBI ang mga kidnapper.
Pero ilang buwan na ang lumipas,
at ang ginagawa lang nila ay tumutok sa amin.
At aksidenteng nalaman namin na ang lead case agent, si David Sesma…
-Ito si David Sesma. -Hi. Taga-FBI ako.
…ay dating dine-date ang ex kong si Andrea,
ang totoong target ng lahat ng 'to.
Wala dapat si Sesma sa kasong 'to.
Maliwanag, malinaw, at walang dudang conflict of interest 'to.
Kaya sumulat ako sa opisina ng Inspector General,
ipaliwanag ang sitwasyon.
Ang sagot nila,
"Walang nakitang mali ang mga kaukulang awtoridad sa mga kilos niya."
Ito ba'ng dahilan kaya di tinutuloy ang imbestigasyon?
Ito ba'ng dahilan kaya binabalewala ang ebidensya?
Hindi na 'to paranoia. Personal na 'to.
Dalawang tao lang kami na lumalaban sa FBI.
Pansamantala, ano'ng gagawin namin?
Mamumuhay na lang ba kami na nagtatago
sa buong buhay namin?
Hindi tayo ligtas kahit saan.
Pagbalik namin sa istasyon, iniisip ko,
"Paano at saan ako magsisimulang maghanap ng biktimang blonde ang buhok?"
Si Matthew Muller ay nakita sa iba't ibang insidente
na nangyari sa Northern California.
Ang una kong nakita ay no'ng 2009.
Nangyari 'to 40 milya mula sa lungsod ng Dublin, sa Palo Alto.
Kaya tinawagan ko ang Palo Alto PD,
ipaliwanag sa detective na nasa kustodiya namin si Matthew Muller.
Pinutol niya ako at sinabing,
"May litrato ako sa mesa ko, at tinititigan ko siya mula pa no'ng 2009."
"Siya ay person of interest sa kaso ng sexual assault,
pero 'di ko mapatunayan na siya 'yon."
Ang Palo Alto PD ay may home invasion case nakakatakot,
ang mga taga-roon ay natatakot matulog sa gabi.
Sa katunayan, siya'y itinali at piniringan ng mata.
Mga bandang 3:30 ng umaga,
isang 32 taong gulang na babae ang ginising ng lalaking nakasuot ng itim.
Itinali siya, pinilit uminom ng NyQuil,
nilagyan ng surgical tape sa mata, at sinabing gagahasain siya.
Nakikiusap siya sa suspek at sinabing na-rape na siya dati.
Sinabi ng lalaki na ayaw na niyang biktimahin siya ulit
at nagpasyang iwan siya.
Tatlong linggo bago nito, hinarang ng pulis ng Palo Alto si Matthew Muller
dahil nakita siyang tumalon mula sa mga halaman malapit sa apartment.
Kaya si Matthew Muller ay naging person of interest.
Pero walang DNA o ebidensyang nag-uugnay kay Matthew Muller sa kasong 'to,
at bukas pa rin ang kaso hanggang ngayon.
Maraming pagkakatulad ang mga kasong 'to
at ang mga bagay na nakita ko sa South Lake Tahoe.
Pero walang nabanggit na goggles sa report.
Kaya alam kong may isa pang biktima,
at kailangan kong malaman kung sino siya.
Bago ako naging alagad ng batas,
isa sa mga kaibigan ko ay biktima ng sexual assault.
Siya ang dahilan kung bakit ako naging pulis.
Gusto kong maging boses ng mga biktima
at parusahan ang mga suspect
at ipakulong sila nang mahabang panahon.
Nagtatrabaho ako hanggang disoras ng gabi,
at lalong nadadala ang damdamin ko sa kaso na 'to.
Tapos may nabasa akong isa pang kaso no'ng 2009.
Walong milya lang mula sa Palo Alto.
Sa bayan ng Mountain View.
Noong 2009, nasa 30s ako.
May karelasyon ako, pero namumuhay mag-isa.
No'ng gabing 'yon, nagising ako ng 4:30, 5:00 ng umaga nag-iisip
"May kaunting oras pa ako para matulog ulit."
At pagkatapos…
naramdaman ko na may mabigat sa ibabaw ko.
Sumisigaw ako, at ang naririnig ko lang, "Tracey. Ayos lang, Tracey."
At sinabi niya na pag di ako tumigil sa pagsigaw, tatakpan niya ang bibig ko.
Itinali niya ako ng zip tie.
Pinainom ako ng pampaantok.
At piniringan ako ng initiman na swim goggles.
Sabi niya,
"May masamang balita ako ngayon."
"Sa kasamaang palad, kailangan kitang gahasain."
At…
At nangibabaw ang pagkataranta ko,
at nagmakaawa na ako,
"Hindi mo kailangang gawin 'to. Pakiusap, wag mong gawin 'to."
"Ibinigay ko lahat ng gusto mo. Nagawa mo..."
Makikipagtawaran ka na lang, di ba? Sasabihin mong,
"Huwag mong gawin 'to."
At…
Naalala kong bigla siyang nanahimik sandali.
At narinig ko siyang bumuntong-hininga at sinabing,
"Di ko kayang gawin 'to."
"Sorry. Alam kong maaapektuhan ka nito sa mahabang panahon."
"Baka maisip mong mag-alaga ng aso. Magandang proteksyon sa'yo ang aso."
"Baka maiwasang mangyari ulit ang ganito."
Biglang nagbago ang isip niya,
para magmukhang mabuting tao.
Binigyan niya siya ng payo para maiwasan ang krimen
kung pa'no di maging biktima sa hinaharap.
Pero mahaba at brown ang buhok si Tracey.
Ang goggles na nakuha ko ay hindi nagamit sa babaeng 'to.
Nang dumating ang pulis, tinanong ako,
"Sigurado ka bang di ka nananaginip ng masama?"
At naalala ko lang sabihin na,
"Hindi 'yon panaginip."
"Paano ako nagkapasa kung panaginip 'yon?
"Hindi. Totoo nga. Nangyari talaga sa 'kin."
Kinausap nila ang boyfriend ko.
Tinanong siya kung attention seeker ba ko.
Mahilig ba akong gumawa ng kuwento?
Naniniwala ba siyang nangyari talaga 'yon?
Nagulat talaga 'ko, sa totoo lang.
Alam kong totoo siya. Alam kong mangyayari ulit 'yon,
at nadismaya ako na hindi 'to siniseryoso ng mga pulis.
Habang tumatagal, umaasa na lang ako.
Gusto ko lang na may maniwala sa 'kin.
Noong unang beses…
na ako'y na-assault, 12 ako no'n.
Bata pa lang ako at di 'yon inaasahan
at di ko alam ang gagawin at…
sinisi ko ang sarili ko. Hiyang-hiya ako.
At makalipas ang ilang taon,
nalaman kong minolestiya niya ang isa pang babae.
At nakonsensiya ako na di ko nasabi agad.
19 na ako,
at nangyari ulit 'to.
Nasa bahay ako ng malapit na kaibigan.
May kasama kaming maliit na grupo.
Umiinom kami.
Nakatulog ako sa sofa, at nagising. Nakahubad ang pantalon ko.
'Yong daliri ng isang lalaki nakapasok sa akin.
Naisip ko, "Sa pagkakataong 'to, ire-report ko 'to. Magsasabi ako."
Dumating ako sa istasyon, sa parking lot, nakipagkita ako sa pulis
na halos kumbinsihin akong wag ko na gawin.
Sabi niya, "Salita mo laban sa salita ko. Wala kahit anong pruweba."
At heto ako…
Literal na na-kidnap sa gitna ng gabi.
Tinangay ako at ginahasa.
At hindi pa rin…
Di sila naniniwala sa 'kin.
'Di ko alam kung ano pa kailangang mangyari sa 'kin…
Kung ano pa'ng dapat mangyari sa kababaihan para paniwalaan sila.
Parang wala nang pag-asa.
Di ako titigil sa paghahanap sa biktimang blonde ang buhok.
At 'yon lang talaga ang iniintindi ko.
Kaya nagpasya akong balikan ang white na Mustang.
Ninakaw ang sasakyan pitong buwan na ang nakaraan.
Sa Vallejo City.
Tinawagan ko ang registered owner,
sinabi ko sa kanya na nasa amin ang Mustang,
nasangkot 'to sa home invasion,
at pinigilan n'ya ako at sinabing,
"Narinig mo na ba ang tungkol sa Mare Island creeper?"
At naisip ko,
"Nasaan ba ang Mare Island? At sino ang creeper?"
Konektado ng maliit na tulay ang Mare Island sa Vallejo.
Tahimik ang barangay.
Pero noong 2014,
may mga estudyanteng hinarass ng isang lalaki
na sisilip sa bintana nila,
kukuha ng litrato, at tatakbo palayo.
Gabi-gabi, sinisindak ng lalaking 'to ang barangay,
at walang ginagawa ang mga pulis.
Kaya ang mga tao na ang kumilos.
Sinundan siya ng ilang estudyante
at nalaman nilang nakatira rin 'to sa Mare Island.
Inimbestigahan pa nila 'to ng mas malalim at nalaman na siya ay dating militar…
at abogado.
At sa utak ko, iniisip ko,
"Ang creeper ng Mare Island ay si Matthew Muller."
Walanghiya.
Ini-report nila ang mga insidenteng 'to sa pulis,
pero natigil ang imbestigasyon.
Pa'nong hindi na-follow up ng pulis ang lalaking 'to?
May mga lead sila.
At sinabi niya sa akin na no'ng March 2015,
ang kaso ng creeper ng Mare Island ay natigil.
Sabi niya, "Kasabay 'to ng kaso no'ng Gone Girl."
"'Yong kaso ng Gone Girl?"
At wala akong ideya sa sinasabi niya.
Hinanap ko sa Google, "Vallejo kidnapping Gone Girl case."
Naglabasan lahat ng tungkol dito.
Ang misteryo ng kidnap for ransom ng isang 30-taong gulang na babae
na sapilitan kinuha sa bahay niya sa Mare Island.
Kinuha siya sa isang address sa Kirkland Avenue
kung saan ginagawa ng Mare Island creeper ang paninilip niya.
Itinali sila ng zip ties ng suspect
at tinakpan ng initiman na swim goggles ang mga mata nila.
Ang bilis ng tibok ng puso ko. Umiikot ang tiyan ko.
Ang babaeng nagsasabing na-kidnap siya
ay natagpuang ligtas at walang pinsala ngayong umaga sa Huntington Beach.
Ang GPS sa Mustang ay may Huntington Beach.
At pagkatapos…
ay nakita ko ang litrato nitong babaeng puti
na mahaba at blonde ang buhok.
Ang buhok na blonde sa goggles
ay tugma sa buhok ni Denise.
Sinasabi ng pulisya na ito'y isang wild goose chase.
Lahat ng ito'y peke, isang detalyadong panloloko.
Tinatawag nilang sinungaling ang babaeng ito sa balita,
pero gusto kong abutin siya sa computer
para yakapin at sabihing,
"Ako'ng bahala sa'yo."
Kaya tinawagan ko ang Vallejo PD.
Sobrang excited ako at nagagalak, parang, "Tara, ayusin natin 'to agad!"
At walang sumagot ng tawag ko.
Pero parang ako 'yung nakakainis na ex-girlfriend na di nawawala.
Kaya patuloy ko silang tinatawagan.
At tawagan ulit!
Sa wakas, na-transfer ako sa detective at sabi niya,
"Ipinasa na ang kaso sa FBI kaya hindi na namin iniimbestigahan."
"Sila ang dapat mong tawagan."
"Okay. Ibigay mo sa akin ang numero."
Binigay niya ang numero ng FBI agent, si David Sesma.
At ibinaba ko ang telepono, "Okay, walang saysay. 'yon"
At tinawagan ko si David Sesma.
At sinabi ko sa kanya,
"Mayroong suspect kaming hawak na kapareho ng suspect
na sangkot sa pagkidnap kay Denise Huskins."
"Itinuring ninyong itong panloloko."
Sumagot siya at sinabing, "Di namin 'yon tinawag na panloloko."
Sabi ko, "Nasa kustodiya ko ang taong 'to
na baka interesado kang makausap dahil magkapareho ang mga kaso."
At sabi niya,
"Okay, ipadala mo sa 'kin ang impormasyong mayro'n ka at titingnan namin 'to."
At naisip ko, "Iyon na 'yon?"
Sobra akong nadismaya.
Nag-set up kami ng meeting sa FBI
para suriin ang ebidensyang nakita namin sa South Lake Tahoe.
Ipinakita ko ang mga zip tie,
duct tape…
at na-curious sila.
Pero nang makita nila ang water gun na nakuha namin,
sinabi nilang kapareho 'to no'ng mismong baril
na kinunan at in-email ng mga kidnaper
sa San Francisco Chronicle.
At nang ipakita ko sa kanila ang larawan ng goggles na may buhok na blonde,
mukhang nagulat sila.
Napagtanto nila na baka mali sila
at kailangan nilang imbestigahan ulit nang mabuti ang insidente sa Vallejo.
Nakatanggap ako ng tawag mula sa abogado ng US.
At sinabi niya sa akin, "Doug, mukhang masosolusyunan na natin ang kaso."
Sabi niya, "May hawak kaming lalaki. Nasa kustodiya namin siya ngayon."
"May ebidensya na nag-uugnay sa kanya sa krimen laban kina Denise at Aaron."
Naimagine mo ba ang pagkagulat ko?
Bagong balita sa tanghali sa misteryosong Vallejo kidnapping saga.
Malaking break sa kakaibang kaso ng kidnapping sa California.
Isang kaso ng kidnapping na ikinumpara sa pelikulang Gone Girl.
May naaresto na sa pagkidnap kay Denise Huskins.
Totoo pala lahat ng 'to. Nagsasabi ng totoo sina Denise at Aaron.
Nabigla ako.
Sinabi ng awtoridad na nagsisinungaling si Huskins tungkol sa pagkidnap sa kanya.
Nalaman namin mula sa arrest warrant na sinabi ni Denise
siya ay ni-rape ng nang-kidnap sa kanya.
Diyos ko.
Nakakabigla ang mga balita.
Maraming tanong ang tumatakbo sa isip namin.
May suspect nang kinikilala ang FBI.
Si Matthew Muller ay nagtapos sa Harvard Law no'ng 2006
at isa siyang research assistant do'n sa sumunod na tatlong taon.
Sinabi niya sa detective na bipolar siya at may Gulf War Illness.
Si Muller ay nagtatrabaho bilang abogado sa immigration sa San Francisco,
pero na-disbar no'ng nakaraang taon.
Nakatingin ako sa lalaking 'to.
Nasusuka ako.
Sinusubukan ko lang iproseso…
ang sitwasyon.
Dahil ang lalaking bumihag at nang rape sa 'kin,
hindi ko alam ang itsura niya.
Pero may video footage.
Napanood siya rito sa isang istorya ng Univision.
Sabi nila, hanggang ngayon, ay,
"Di ka namin hahayaan makatuntong sa korte."
Ang paraan ng pagsasalita niya, ang rhythm.
Alam kong siya 'yon.
Ang marinig siya, makita siya, napatunayang totoo lahat ng 'to.
At naramdaman ko ang pagkadismaya at galit na parang,
"Kita ny'o? Di 'yon kasinungalingan dahil nangyari 'yon."
"Bakit di n'yo kami pinakinggan? Bakit di n'yo sineryoso ang sinabi namin?"
Matapos maaresto si Matthew Muller,
ang tanging bagay na gusto kong makita
ay ang affidavit.
SARADO
Ang affidavit ay isang dokumento na binubuo ng mga law enforcements
na nagdedetalye ng bawat hakbang ng imbestigasyon.
Nang mabasa ko 'to, halatang-halata na kaunti lang
ang nagawa ng mga alagad ng batas
sa aktwal na krimen ng kidnapping.
Ang pinagtuunan nila ng pansin ay ang pag-usig kay Denise at Aaron.
Bulag sila sa katotohanang may totoong krimen na nangyari dito.
Nabasa ko ang tungkol sa polygraph at ang sabi,
"Ang exam ay tapos na…
na may di alam na resulta."
Sabi ni Agent French na bumagsak ako,
walang tanong.
Aaron, walang duda sa isip ko na bumagsak ka sa pagsusulit na 'to.
Nagsisinungaling lang siya sa 'kin.
Nagsisinungaling siya para sirain ako.
Tapos nakita ko na may parte sa affidavit
na may kinalaman sa SART exam.
Ang SART exam ay pagsusuri sa sexual assault
na binibigay sa ospital sa mga biktima ng sexual assault.
Ayon dito, walang physical evidence na hindi pagpayag sa sex.
Ilang oras ang ginugol ni Denise
sa bawat detalye tungkol sa sexual assault.
At hinayaan ko lang…
Dahil di ko alam ang gagawin.
Hindi lahat ng rape ay pisikal na nakakasira.
Ito ang bwisit na FBI. Dapat mas alam nila.
Nabasa ko na habang nasa Vallejo Police Department si Aaron,
sinabi niya na tatawagan siya ng mga kidnaper sa telepono niya.
Pero ano ang ginagawa ng mga pulis?
Nilagay nila sa airplane mode.
Di binuksan ng pulis ang telepono ni Aaron
hanggang sa sumunod na gabi,
nang madiskubre nilang may dalawang tawag na pumasok.
Nate-trace ang mga tawag na 'to.
At na-trace 'to
sa loob ng 200 metro
mula sa kinaroroonan ni Denise.
Diyos ko.
Kung sinubaybayan nila ang telepono niya,
nailigtas sana nila ako sa pangalawang pangre-rape.
Oo.
At habang pinagdadaanan pa namin ang lahat ng 'to,
nakatanggap kami ng tawag sa FBI.
Sinabi nila sa amin na sigurado sila na mag-isa lang si Muller
at wala na silang hahanapin pa.
Sila ang mga imbestigador na nagsabing pinatay ko si Denise.
Itong mga imbestigador na nagsabing peke 'to.
Ngayon, sila ang nagsasabing kumilos siya mag-isa.
Alam naming may iba pang tao doon.
At hahayaan lang sila ng pulis makatakas
dahil pinakamadali 'yon para sa kanila.
'Wag n'yo harangan ang daan.
'Wag kayong humarang!
Padaanin n'yo sila!
Tumanggi ang mga pulis na sundan ang mga ebidensya,
at nagtawanan lang ang media.
Gusto kong tumayo doon…
at tingnan ang bawat isa sa kanila
habang pinapakinggan nila ang katotohanan.
Sawa na akong magtago.
Wala akong dahilan para magtago.
Halos apat na buwan na, sinabi naming tama si Denise Huskins.
Na hindi lang siya inosente sa paggawa ng panloloko,
na siya ay biktima ng napakaseryoso at marahas na krimen.
Nang makita si Denise at Aaron sa publiko, wala silang sinasabi,
pero kitang-kita sa emosyon nila.
Pinagsisisihan ko ang parte ko dito dahil dumaan sila sa hirap.
Iniisip namin na i-cover ang kuwentong 'to,
ang malaswang kuwento ng buhay, at mali ang kinalabasn.
Mataas ang noo nina Ms. Huskins at Mr. Quinn
sa harap ng kahihiyan at pagkapahiya sa publiko.
Nakahinga ako ng maluwag.
At ang malaman na siya ay mapapatunayang nagsabi ng totoo ang lahat sa akin.
Na hindi siya sinungaling.
At wala tayong karapatan bilang pulis na sabihin 'yon.
Ang lalaking umamin na nagkasala sa pagkidnap kay Denise Huskins
ay sisentensyahan ngayon.
Ito ang unang pagkakataon ni Huskins at Quinn na makaharap
si Matthew Muller.
Sa buong panahon ng pagkabilanggo…
katawan lang ako para sa kanya sa likod ng goggles.
Hindi ko siya nakita, at di niya ako nakita.
At alam kong sa pagtayo ko ro'n,
lilingon ako sa kanya at hahayaan ko siyang makita ako.
Tinitigan ko siya, at sinabi ko ang pangalan niya.
Matthew Muller.
Ngayon nagkita tayo ng harapan, mata sa mata.
Ako si Denise Huskins, ang babaeng nasa likod ng blindfold.
At…
nabalik ko ang pagkatao ko no'ng araw na 'yon.
SI MATTHEW MULLER AY NASENTENSYAHAN NG 40 TAONG PAGKAKAKULONG
PARA SA PAGKIDNAP, PAGNANAKAW AT RAPE
HINDI SIYA NAKASUHAN SA ATTEMPTED RAPE SA PALO ALTO AT MOUNTAIN VIEW
O ANG MGA INSIDENTENG PEEPING TOM SA MARE ISLAND
HINDI IBINUNYAG NI MULLER KUNG BAKIT SI ANDREA ANG TOTOONG TARGET NG KIDNAPPING
NOONG 2016, KINASUHAN NI DENISE AT AARON ANG VALLEJO SA PANINIRANG-PURI
Mabuti.
Good morning. Naka-record na tayo.
Ito ang recorded na video ng deposisyon ni Andrew Bidou.
Habang nasa civil case, mayroong nagbigay ng impormasyon,
at tungkol ito sa chief ng pulis, si Andrew Bidou.
Sabi ng anonymous source,
bago pa ang national press conference ng Vallejo Police Department
kung saan tinawag nilang sinungaling sina Denise at Aaron,
Sinabi ni Andrew Bidou kay Officer Park na
"Idiin mo 'yang babae na 'yan."
Nagnakaw si Miss Huskins ng valuable resources mula sa komunidad
habang nagtatanim ng takot sa mga miyembro nito.
Si Miss Huskins ang dapat humingi ng tawad sa komunidad.
May naaalala ka bang nagsabi na "idiin mo ang babae na 'yan"
kay Ms. Huskins noong March 25?
Wala akong narinig na nagsabi n'yan.
WALA SA MGA PULIS NA NABILANG SA KASO NINA AARON AT DENISE ANG PINARUSAHAN
At iniisip ko.
Okay, ano ang gagawin ko para magmukha kang masamang tao?
BINIGYAN NG PARANGAL BILANG OPISYAL NG TAON NG 2015
SI LEAD DETECTIVE MAT MUSTARD.
SI DENISE AT AARON AY NAGKAAYOS SA LABAS NG KORTE SA $2.5 MILYON.
Sa pagtatapos ng 2017…
nalaman naming gusto kaming kausapin ni Misty Carausu.
Gusto ko silang makilala. Pakiramdam ko oras na.
Pumasok sila… Sorry.
Pumasok sila at nakita ko siya, at gano'n pa rin ang itsura niya
katulad sa mga balita.
Nagyakapan lang kami at nag-usap saglit.
Ito ay napakaemosyonal.
At sinabi ko sa kanya na ang gusto ko lang
ay isang law enforcement na matawag kong hero
at siya ang hero namin.
Kung hindi iniugnay ni Misty si Muller sa amin,
di ko alam kung saan kami mapupunta.
Naging maswerte kami.
Nagpakasal kami.
Lumipat kami sa coast at nagsimula ng bagong buhay.
At noong March 2020, ipinanganak ko si Olivia.
At nagkaroon kami ng isa pang anak, si Naomi.
Kaya pakiramdam ko buo na ang pamilya namin.
Gusto kong malaman nila ang halaga nila
at wag nilang hayaang diktahan 'yon ng kahit na sino
o tukuyin 'yon para sa kanila.
Higit sa lahat gusto kong lumaki silang katulad ng nanay nila.
At kung gagawin nila 'yon, magiging okay sila.
Tama.
Tagapagsalin ng Subtitle: Maria Madelaine Lagera Talens